**TĖVYNĖS SĄJUNGOS-LIETUVOS KRIKŠČIONIŲ DEMOKRATŲ**

**TARYBOS POSĖDŽIUI**

2017-12-02, Vilnius

**Lietuva ir tarptautinė padėtis**

Didžiosios sąjungos, kuriomis remiasi Lietuvos saugumas tarptautiniame kol kas ribotų karų būvyje, patiria sunkių išmėginimų. Šių dienų Rusijai skelbiant, jog Europos Sąjunga yra jos priešas, mūsų šalis turėtų pabrėžti tikėjimą Europa, vengti (viešoji erdvė) madingų puldinėjimų prieš ES, laikytis proto vien todėl, kad alternatyvų Lietuva neturi.

Nepamirština, kad dar prieš Brexitą galėjome išsišokti su „Lietšitu“ – kvailu referendumu prieš Europos sutartį. Tąsyk būtume buvę pirmieji ES griovėjai. Maskva sveikintų. Matykime ir grėsmes NATO vienybėje, jeigu bus išprovokuotas karas (iš tikrųjų – pasaulinis) tarp Šiaurės Korėjos diktatūros ir JAV. (Analogija su JAV užpuolimu iš Afganistano). Padėtis Vokietijoje rodo, kaip gali būti susilpninta ir miunchenizuota visa Europos Sąjunga. Lietuvos atsakas turėtų būti bent jau vidinė vienybė, vengimas peštynių ir susiardymo dėl antraeilių dalykų.

Tokia tebūnie TS-LKD laikysena ir linija.